ФК Венец (Орешец)
ФК „Венец“ е футболен клуб в село Гара Орешец, област Видин.

Създаден през 1926 г. Името му е „Бенковски“ до 2000 г., а оттогава се казва „Венец“, по името на рида Венеца (от Западна Стара планина) до селото.

Стадионът в селото е с капацитет около 800 зрители, но често играе домакинските си мачове на градския стадион в Белоградчик поради лошото състояние на терена.

Отборът на ФК „Венец“ играе с червено-бели екипи със зелени чорапи. Състезава се във Видинската областна група („А“ ОФГ).

Най-големите успехи на отбора са в турнирите за Купата на България, като достига до 1/16-финалите през 1999 и 2000 година. На турнира през 1999 г. отборът отстранява последователно „Свобода“ (Милковица) и „Металург“ (Радомир), преди да отпадне от ЦСКА София с 0:4. На турнира през 2000 година повтаря успеха си, като побеждава „Чардафон“ (Габрово) и „Бдин“ (Видин); после губи с 1:8 от „Литекс“ (Ловеч), който впоследствие печели турнира.

Изявени футболисти

Източници

Външни препратки 
 Венец (гара Орешец) – в bgclubs.eu

Венец
Венец (Орешец)
Венец (Орешец)
Община Димово